**ТИПОВ ПРОЕКТ НА**

**СПОРАЗУМЕНИЕ**

**ЗА ПРЕДОСТАВЯНЕ НА ФИНАНСОВА ПОМОЩ**

Днес, в изпълнение на Плана за действие на Комуникационната стратегия за информация и публичност на присъединяването на България към еврозоната, с одобрени средства по ПМС-333/1.10.2024 г. и Заповед на министъра на външните работи ……........... 202.. г., в гр. ……………., (държава), в изпълнение на Програма за подпомагане на българските медии и организации в чужбина за противодействие на дезинформацията и фалшивите новини относно присъединяването на България към еврозоната, се сключи настоящото Споразумение за предоставяне на финансова помощ между:

1. **МИНИСТЕРСТВОТО НА ВЪНШНИТЕ РАБОТИ НА РЕПУБЛИКА БЪЛГАРИЯ,** представлявано от **……………………………………….. и ……………………………………**(ЗФАС, МОЛ), на основание Заповед №…………………………, от една страна,

и

2. …………………………………………….. (названието на бенефициера), ЕИК/БУЛСТАТ (или съответния регистрационен номер според правото на държавата по регистрация на юридическото лице) ………………………………….. с адрес на управление: ……………………………………………...., представлявано от ……………………………………………… в качеството му на …………….………………, с паспорт номер (или друг идентификационен номер според правото държавата по регистрация):………………………………, валиден до:………………………………………с определено лице за контакти: ……………………………………….., наричано по нататък за краткост „бенефициер”, от друга страна.

Страните се споразумяха за следното:

**І. ПРЕДМЕТ, ВЛИЗАНЕ В СИЛА НА ДОГОВОРА И СРОК ЗА ИЗПЪЛНЕНИЕ НА ДЕЙНОСТИТЕ**

1. Министерството на външните работи на Република България осигурява предоставянето на финансова помощ на бенефициера за изпълнение на проект: ………………………………………………………………..
2. Финансовата помощ е в размер на ………., която се разходва в съответствие с приложение №1 „Формуляр за кандидатстване” или одобрена план-сметка на разходите (Приложение №2)
3. Дейностите и целите по проекта са подробно описани в приложение №1 „Формуляр за кандидатстване” и следва да съответстват на обхвата на Програма за подпомагане на българските медии и организации в чужбина за противодействие на дезинформацията и фалшивите новини относно присъединяването на България към еврозоната.
4. Споразумението влиза в сила от датата на подписването му от двете страни.
5. Изпълнението на споразумението започва от датата на влизането му в сила.
6. Срокът за изпълнение на дейностите е ………………..…, считано от датата на подписване на споразумението. / Срокът за изпълнение на дейностите е до ……………………. г.

**ІІ. ПРАВА И ЗАДЪЛЖЕНИЯ НА СТРАНИТЕ**

1. (1) Всички дейности, посочени в чл. 3 от настоящото споразумение, ще бъдат извършени от бенефициера или от изпълнител, избран по процедура съгласно правото на държавата по местоизпълнение на дейностите.

(2) Финансовата помощ не може да бъде използвана за друго освен за финансиране на дейностите по настоящото споразумение.

(3) Бенефициерът е длъжен да разходва средствата по чл. 2 при спазване на принципите на отчетност, отговорност, икономичност, ефикасност, ефективност, прозрачност и законосъобразност.

(4) Бенефициерът е длъжен да спазва изискванията на местното законодателство, като прилага всички относими към изпълнението на проекта норми на същото, включително снабдяване с необходимите разрешителни и съблюдаване прилагането на съществуващите стандарти.

1. (1) Бенефициерът се задължава да изпълнява добросъвестно, точно, качествено и в срок задълженията, произтичащи от настоящото споразумение, и да поема отговорността при неизпълнението им.

(2) Бенефициерът се задължава да информира Министерството на външните работи чрез Посолството на Република България в ……………/Генералното консулство на Република България в …………………….. за изпълнението на дейностите по чл. 3 по начин, указан в настоящото споразумение.

1. (1) Министерството на външните работи не носи отговорност за вреди, причинени вследствие на действия или бездействия от страна на бенефициера във връзка с изпълнението на настоящото споразумение.

(2) Министерството на външните работи не носи отговорност за претенции на трети лица (изпълнители, подизпълнители и др.) към бенефициера възникнали по повод и/или при изпълнение на дейностите, посочени в чл. 3.

1. (1) След сключване на настоящото споразумение Министерството на външните работи се задължава да осигури превеждането на финансовата помощ по начина, указан в ал. 2, по посочената от бенефициера следна негова банкова сметка:

…………………………………………………………………………………………………………………………….

…………………………………………………………………………………………………………………………….

…………………………………………………………………………………………………………………………….

(2) Министерството на външните работи се задължава да осигури превеждането на помощта на две вноски:

1. първа вноска (авансово плащане) –70 % от посочената в чл. 2 сума, в рамките на четиринадесет дни след сключването на споразумението;
2. втора вноска (окончателно плащане) – 30% от посочената в чл. 2 сума до 17 декември 2025 г., след представяне от страна на бенефициера на съдържателен и финансов отчет за изпълнението на проекта (Приложение №3 и Приложение №4), придружен със заверени копия или оригинали на съответните разходно-оправдателни документи, не по-късно от 10 декември 202…. г.

(3) Незабавно след получаване на съдържателен и финансов отчет, но не по-късно от 12 декември 2024 г., ДКП изготвя доклади към съдържателния и към финансовия отчет и ги представя в ЦУ на МВнР. Министерството на външните работи одобрява или мотивирано ги е отхвърлило и осигурява извършването на окончателното плащане, или изисква в определен от него срок предоставянето на допълнителна документация и/или информация по изпълнението на проекта. В случай че в определения срок бенефициерът не представи изисканата допълнителна документация или информация, Министерството на външните работи може да откаже следващото плащане, както и да изиска връщане на всички или на част от вече изплатените суми.

(4) В случай че реално извършените разходи след получаването и одобряването от Министерството на външните работи на попълнен двустранен констативен протокол за изпълнение на проекта, окончателен доклад и финансов отчет, както и оригиналите или заверени копия на цялата счетоводна документация съгласно чл. 16 възлизат на сума, по-малка от посочената в чл. 2, остатъкът следва да бъде върнат по посочена от Министерството на външните работи банкова сметка в едномесечен срок.

1. Бенефициерът се задължава да не прави разходи, нито да поема задължения извън план-сметката за разходи, предназначен за изпълнение на дейностите. В случай че такива разходи бъдат направени, Министерството на външните работи няма задължение за тяхното възстановяване.

**ІІІ. МОНИТОРИНГ**

1. Всяка от страните избира свой представител, който ще осъществява функции на координатор по изпълнението на настоящото споразумение. Те се консултират по всички въпроси, които могат да възникнат по време на изпълнение на споразумението.
2. За Министерството на външните работи функциите на координатор по чл. 12 ще се осъществяват от (служител на съответното ДКП)……………………………………………
3. Бенефициерът назначава координатор по изпълнение на споразумението, като уведомява писмено за това Министерството на външните работи чрез Посолството на Република България в ……………..…/Генералното консулство на Република България в …………………………..… в срок до 10 дни след сключването на споразумението.
4. Бенефициерът се задължава да изпраща периодични доклади относно изпълнението на дейностите по чл. 3 винаги, когато бъдат поискани от Министерството на външните работи чрез Посолството на Република България в ………………/Генералното консулство на Република България в ……………………..
5. (1) Бенефициерът се задължава в двуседмичен срок след приключване на дейностите по чл. 3, но не по-късно от 10 декември 2025 г., да предостави за приемане и подписване от Министерството на външните работи чрез Посолството на Република България в …………………….…/Генералното консулство на Република България в ……………..… попълнен двустранен констативен протокол за изпълнение на проекта, заедно със съдържателен и финансов отчет (Приложение №3 и Приложение №4) за изпълнението на дейностите, както и оригиналите или заверени копия на цялата счетоводна документация, придружени с неофициален превод на български език.

(2) Счетоводната документация обхваща: отчетни финансови документи, които доказват изпълнението на дейностите, предвидени в проекта; заверения копия на разходно-оправдателни документи; заверени копия на платежни документи и други отчетни документи, придружени с опис; заверени хронологични счетоводни ведомости за отчетния период.

**ІV. ДРУГИ УСЛОВИЯ**

1. Промени по отношение на дейностите по чл. 3 могат да бъдат извършвани само по взаимно съгласие на страните по споразумението и само при положение, че не водят до цел, различна от тази, за която са предназначени средствата.
2. Настоящото споразумение се прекратява:
3. с одобряване от Министерството на външните работи на доклад по съдържателен отчет и доклад по финансов отчет за изпълнението на проекта. Докладите следва да бъдат представени от ДКП незабавно след получаване на съдържателния и финансовия отчет на бенефициера, но не по-късно от 12 декември 202… г.
4. по взаимно съгласие;
5. с едностранно едномесечно предизвестие на едната страна, отправено до

другата;

1. с едностранно изявление за прекратяване, отправено от Министерството

на външните работи до бенефициера, в случай че:

а) бенефициерът не изпълни някое от задълженията си, произтичащи от това споразумение или от неговите приложения, и не представи задоволително обяснение пред Министерството на външните работи чрез Посолството на Република България в …………………/Генералното консулство на Република България в ……… в срок до 5 (пет) работни дни от получаването на писмено искане за разяснения от Министерството на външните работи чрез Посолството на Република България в ………………..…/Генералното консулство на Република България в …………………..;

б) се установи, че бенефициерът е декларирал или е предоставил неверни или непълни данни с цел да получи финансовата помощ - предмет на споразумението, или предоставя доклади или финансови документи с неистинско или невярно съдържание.

1. (1) В случаите, предвидени в чл. 18, т. 3 и 4, Министерството на външните работи чрез Посолството на Република България в ……………/Генералното консулство на Република България в …………….…, може да изиска от бенефициера изцяло или частично възстановяване на вече изплатените суми от финансовата помощ, както и да откаже заплащане на оставащи суми.

(2) В случаите по ал. 1 бенефициерът е длъжен да върне по посочена от Министерството на външните работи чрез Посолството на Република България в …………………..…/Генералното консулство на Република България в …………………..… банкова сметка сумата в срок до 30 дни от поканата.

1. Всички изменения и допълнения на настоящото споразумение се извършват по взаимно съгласие на страните в писмена форма.
2. Цялата кореспонденция, свързана с настоящото споразумение, трябва да бъде в писмена форма и да бъде изпращана на адресите на страните, посочени в споразумението.
3. (1) По отношение на настоящото споразумение се прилага действащото законодателство на Република България.

(2) При промяна на приложимото законодателство на Република България страните се задължават да отразят промените в клаузите на това споразумение.

1. Нищожността на никоя клауза от споразумението не води до нищожност на друга клауза или на споразумението като цяло.
2. В случай че по време на или след изпълнението на настоящото споразумение възникне спор между страните във връзка със споразумението, страните са длъжни да положат всички усилия за разрешаването на спора по взаимно съгласие. При невъзможност за постигането на такова спорът ще подлежи на разглеждане от компетентния български съд при прилагане на българското законодателство.

Настоящото споразумение се изготви и подписа в два еднообразни екземпляра на български език.

***Приложения***:

1. Формуляр за кандидатстване
2. План-сметка на разходите
3. Формуляр за съдържателен отчет
4. Формуляр на финансов отчет

**За МВнР: За бенефициера:**

**………………………..................... ……………………….....................**

**………………………..................... ……………………….....................**

**(……………………..) (……………..………..)**

**……………………….....................**

**……………………….....................**

**(ЗФАС/МОЛ)**

**Дата...................... 2025 г. Дата...................... 2025 г.**